num_pages: 129
description: Delo "Muzej i publika" namenjeno je muzeološkim stručnjacima, zaposlenima u muzeju, ali i muzejskoj publici. Ovo savremeno, inovativno štivo koje nas uči da su muzeji mesta rasta, razvoja i akcije, napisano je u skladu sa shvatanjem da se „muzeji ne bave predmetima već ljudima". Posredi je knjiga koja menja naša uvrežena shvatanja o muzejima, njihovoj statičnosti i imunosti na inovacije. Takva slika muzeja poslednjih decenija u svetu znatno se izmenila.Muzeji su sada postali fleksibilnija institucija, osetljivija na prostor i vreme koji je determinišu, bliža životu, potrebama i željama svojih korisnika. Muzeje treba doživeti kao mesta žive istorije, kao laboratorije, radionice, aktivne učionice. Tekstovi sabrani u toj knjizi ukazuju na raznovrsne ideje što ih francuski muzeji sprovode u radu s publikom, i otvaraju široke vidokruge primenljive i u našim uslovima. Muzej i publika delo je koje predlaže malu muzejsku revoluciju koja će muzeje učiniti mestom akcije, muzejske stručnjake stvaraocima realnosti, a posmatrača pretvoriti u aktivnog učesnika.Knjiga je rezultat seminara koji su zajedno organizovali Muzejsko društvo Srbije, tadašnji Jugoslovenski komitet ICOM-a i Francuski kulturni centar.
language: Serbian
title: Muzej i publika
publisher: Clio